Wesley Hoedt

Wesley Hoedt (s. 6. maaliskuuta 1994 Alkmaar) on alankomaalainen jalkapalloilija, joka edustaa Englannin mestaruussarjassa pelaavaa Watfordia. Vasenjalkainen Hoedt on pelipaikaltaan keskuspuolustaja.

 Ura 
 Seurajoukkueura 
Hoedtin kasvattajaseura on AZ Alkmaar. Hän debytoi seuran ykkösjoukkueen paidassa Eredivisiessä huhtikuussa 2014 Roda JC:tä vastaan.http://www.transfermarkt.co.uk/wesley-hoedt/leistungsdatenverein/spieler/253765 Avausmaalinsa hän teki saman vuoden joulukuussa Feyenoordin verkkoon. Tammikuussa 2015 selvisi, että Hoedt siirtyy kesällä 2015 Italian Serie A:n SS Lazion riveihin.http://www.soccernews.com/lazio-agree-to-sign-wesley-hoedt/164267/ Hän teki AZ:n paidassa kaksi maalia 26 pelaamassaan ottelussa.

Lazion paidassa Hoedt teki debyyttinsä syyskuussa 2015 Udinesea vastaan. Hän pelasi Laziossa kaikkiaan 65 Serie A -ottelua, joissa hän teki kaksi maalia, seitsemän Mestarien liigan ottelua ja kahdeksan Eurooppa-liigan ottelua, joissa hän teki yhden maalin.

Hoedt on sittemmin edustanut englantilaista Southamptonia, espanjalaista Celta Vigoa sekä belgialaisia Royal Antwerpia ja Anderlechtia. Hän siirtyi englantilaisseura Watfordiin tammikuussa 2023.

 Maajoukkueura  
Hoedt pelasi Alankomaiden alle 20-vuotiaiden maajoukkueessa vuosina 2013–2014. Otteluita kertyi kuusi. Vuosina 2015–2016 hän pelasi neljä ottelua Alankomaiden alle 21-vuotiaiden maajoukkueessa. Vuonna 2017 hän pelasi Alankomaiden miesten maajoukkueessa kuusi maaottelua, joista viidessä täydet peliminuutit. Otteluista neljä kuului MM-kilpailujen karsintaan ja kaksi oli ystävyysotteluita.

 Lähteet 

Luokka:Alankomaalaiset jalkapalloilijat
Luokka:Vuonna 1994 syntyneet
Luokka:Elävät henkilöt